מבצע גיזום וטיפול בעצים ברחבי קרית אתא - הורים בקריות
בַּיִת » מבצע גיזום וטיפול בעצים ברחבי קרית אתא
מבצע גיזום וטיפול בעצים ברחבי קרית אתא
עיריית קרית אתא מבצעת ברחבי העיר עבודות גיזום ושיקום של העצים בשטחים הציבוריים לרבות בגני המשחקים.
העבודות כוללות טיפול בעצים, גיזום וקשירת ענפים וכן טיפול אורטופדי ומשקם המאריך את חיי העצים ושומר על חוסנם. הטיפול השיקומי מתבצע בעצים (ותיקים בדרך כלל) הסובלים מריקבון, פצעים וצמיחה נטויה או לא מאוזנת. במקרים רבים טיפול כזה מאפשר להימנע מכריתת העץ ועשוי להאריך את חיי העץ בשנים רבות.
במקביל נערך מבצע גיזום ואכיפה של הוצאת גזם. מחלקת גנים ונוף מבצעת עבדות גיזום להסרת ענפים הנמצאים בקרבת קווי מתח וחוטי חשמל ברחובות כצנלסון וציונות ומחלקת הפיקוח מבצעת אכיפה של הוצאת גזם שלא בימי הפינוי הקבועים.
עם בוא החורף, עיריית קרית אתא קוראת לתושבי העיר לפעול לחיזוק ולטיפול בעצים פרטיים ולחיזוק עציצים אשר עלולים להתנתק ולעוף כתוצאה ממשבי רוח חזקים. בנוסף, יש להימנע מהוצאת גזם ופסולת אחרת למדרכה בעת הגשמים בכדי למנוע סתימת קולטנים ולדווח למוקד העירוני 109 על כל מפגע במרחב הציבורי.